229 



11 Thor odd s en, Th.: De varme Kilder paa H vera vellir i 



Island. Ymer, Stockholm 1889. 

 18. Geologiske Iagttagelser paa Snæfellsnes og i Omegnen 



af Faxebugten i Island. Bih. t. K. Sv. Vetensk.-Akad. Handl. 



Bd. 17. Afd. II. Nr. 2. 1891. 



I. Om Vegetationen ved de varme Kilder (Thermer). 



De mange varme Kilder i Island have, som naturligt er, 

 længe og ofte tildraget sig Naturforskernes Opmærksomhed, 

 ligesom ogsaa de mere ejendommelige af dem , som f. Ex. 

 Geysir, ere velkjendte af Almenheden. Det er jo mest Geo- 

 logerne, som have beskæftiget sig med disse Fænomener, der 

 skylde vulkanske Kræfter deres Oprindelse. Men ogsaa for 

 andre Grene af Naturvidenskaben frembyde disse Kilder og 

 deres nærmeste Omgivelser Forhold, som ere interessante at 

 studere; jeg tænker paa Zoologien og Botanikken, specielt 

 paa den sidste. De forandrede ydre Forhold virke natur- 

 ligvis paa Plantevæxten ; thi der er jo en grel Forskjel mellem 

 Kildernes varme Jordbund og varme Vand, og Jordbunden 

 og Vandløbene ellers i Island. 



Man kan saaledes a priori tænke sig , dels at der op- 

 træder særlige Arter ved og i Kilderne, dels at den sæd- 

 vanlige Plantevæxt ved den større Jordbundsvarme og den 

 varme Damp fremskyndes og begunstiges i sin Udvikling; 

 og begge Dele finde i Virkeligheden ogsaa Sted. 



Jeg havde i 1895 og 1896 Lejlighed til at besøge en 

 Del Kildekomplexer i det sydvestlige Island og skal i det 

 følgende fremsætte mine Iagttagelser og samle det hidtil 

 kjendte i det Haab, at andre Botanikere, der faa Lejlighed 

 til at besøge de varme Kilder, ville derved faa Interesse for 

 at undersøge disse Forhold til Plantevæxten; thi mine Iagt- 

 tagelser spænde kun over faa Kilder og ere i mangt og meget 

 mangelfulde. 



15* 



